Lav et referat af nedenstående tekst:

Tekst:
Brandmænd fra Beredskabscenter Aalborg måtte rykke ud ved en brand i et stort sommerhus ved 22 tiden fredag aften, skriver Nordjyske.dk. I sommerhuset boede en tysk familie på ti personer, som var på ferie. Ingen af dem kom til skade ved branden, som ellers fik kål på den del af bygningen, som var indrettet med en stor swimmingpool. - Der var udbrudt ild i noget skur og det havde nået at brede sig til den del af sommerhuset, der husede en stor svimmingpool. Den bygning kunne vi ikke redde. Den blev totalskadet, men til gengæld lykkedes det at redde resten af bygningerne i det store sommerhus, der kun fik mindre vandskader, siger indsatsleder ved Beredskabscenter Aalborg, Bent Tindahl Pedersen, til Nordjyske.dk. Til trods for, at Beredskabscenteret tilbød den tyske familie genhusning, besluttede de at vende snuden mod Tyskland i stedet.

Referat:
En tysk familie fik sent fredag aften spoleret ferien i Nordjylland, da det sommerhus, familien lejede, brød i brand. Det skriver Nordjyske.dk.